./data/phi0914/phi00131/phi0914.phi00131.perseus-lat1.xml
Titus Livius (Livy)
Sulpicius secundum vota in Capitolio nuncupata  paludatis lictoribus profectus ab urbe Brundisium venit et veteribus       militibus voluntariis ex Africano exercitu in legiones discriptis navibusque ex       classe Cn Cornelii electis altero die, quam a Brundisio solvit, in Macedoniam traiecit             ibi ei praesto fuere Atheniensium       legati orantes, ut se obsidione eximeret  missus extemplo Athenas est C ClaudiusCento cum viginti longis  navibus et mille militum   neque enim       ipse rex Athenas obsidebat; eo maxime tempore Abydum oppugnabat, iam cum Rhodiis       et Attalo navalibus certaminibus, neutro feliciter proelio, vires expertus;            sed animos ei faciebat praeter ferociam       insitam foedus ictum cum Antiocho, Syriae rege, divisaeque iam cum eo Aegypti       opes, cui morte audita Ptolomaei regis ambo imminebant